
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 808 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 2/47477/0022/25.7.2000 κοινής 
απόφασης Υπουργών Οικονομικών και Εθνικής 

Παιδείας και θρησκευμάτων. 1 

Καθορισμός αποζημίωσης μελών, εισηγητή και γραμ¬ 
ματέα Διοικητικού Συμβουλίου του Λαογραφικού 
και Εθνολογικού Μουσείου Μακεδονίας-Θράκης 

(Λ.Ε.Μ.Μ.-Θ.). 2 

Καθορισμός αποζημίωσης της ομάδας εργασίας για 
την επιλογή, επεξεργασία και ανάπτυξη τομέων και 
δεικτών του Ελληνικού Εκπαιδευτικού Συστήματος 

στο πλαίσιο της Ευρωπαϊκής Ένωσης. 3 

Συμπλήρωση της ΓΥ 441/20.1.1998 (ΦΕΚ τ. Β37/ 

27.1.1998) Κοινής Υπουργικής Απόφασης. 4 

Καθορισμός όρων και προϋποθέσεων σύναψης συμβά¬ 
σεων, εκτέλεσης ειδικών εργασιών και προγραμμά¬ 
των: α) Προστασίας και διαχείρισης ειδών της άγριας 
πανίδας και χλωρίδας και των βιοτόπων τους, β) Δια¬ 
χείριση και εφαρμογή της Διεθνούς Σύμβασης ΘΙΤΕ8. 5 


Ορισμός εισηγητών για μελέτη και εισήγηση θεμάτων 
αρμοδιότητας Γενικού Γραμματέα που μεταβιβά¬ 
στηκαν στην Περιφέρεια με το Ν. 2910/2001. ^Πα¬ 
ροχή εξουσιοδότησης υπογραφής στο Γενικό Δι¬ 
ευθυντή και τους Προϊσταμένους των Υπηρεσιών 
για την άσκηση των παραπάνω αρμοδιοτήτων. 6 


ΑΠΟΦΑΣΕΙ Σ 

Αριθ.2/36964/0022 (1) 

Τροποποίηση της 2/47477/0022/25.7.2000 κοινή απόφα¬ 
ση Υπουργών Οικονομικών και Εθνικής Παιδείας και 
Θρησκευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 19 παρ.4 του Ν.2470/97 
(ΦΕΚ40τ.Α) «Αναμόρφωση μισθολογίου προσωπικού της 
Δημόσιας Διοίκησης και άλλες συναφείς διατάξεις». 

2. Τις διατάξεις του Ν.2362/1995 «Περί Δημοσίου Λογι¬ 
στικού». 


3. Τις διατάξειςτου άρθρου 1 του Ν.2469/1997. 

4. Τις διατάξεις του Ν.2525/1997 (ΦΕΚ 188/Α/97) «Ενι¬ 
αίο Λύκειο, πρόσβαση των αποφοίτων του στην Τριτο¬ 
βάθμια Εκπ/ση κ.λπ.». 

5. Το γεγονός ότι από την απόφαση αυτή προκαλείται 
επιπλέον δαπάνη ύψους 528.250.000 δρχ περίπου για το 
οικονομικό έτος 2001 και θα καλυφθεί από τις πιστώσεις 
του ΚΑΕ 5184 του Φ19-110 προϋπολογισμού του ΥΠΕΠΘ. 

6. Την αριθμ.1039386/441/Α/0006/21.4.2000 απόφαση 
με θέμα «Μεταβίβαση αρμοδιοτήτων Υπουργού Οικονο¬ 
μικών στους Υφυπουργούς Οικονομικών, αποφασίζουμε: 

Τροποποιούμε την αριθμ.2/47477/0022/25.7.2000 κοινή 
Υπουργική Απόφαση η οποία έχει δημοσιευτεί στο ΦΕΚ 
(998/Β/ΟΟ τεύχος Β’ και χορηγούμε εφάπαξ αμοιβή στο δι¬ 
οικητικό προσωπικό της Κεντρικής και των Περιφερειακών 
Υπηρεσιών του Υπουργείου Εθνικής Παιδείας και 
©ρησ/των, για τη συμμετοχή του στη διεξαγωγή και υπο¬ 
στήριξη των Γενικών (Εισαγωγικών Εξετάσεων) στα Α.Ε.Ι., 
και Τ. Ε.Ι., η οποία καθορίζεται και κλιμακώνεται ανάλογα 
με τις κατηγορίες του προσωπικού αυτού ως εξής: 

Α) Υπάλληλοι της κατηγορίας Υποχρεωτικής Εκπαίδευ¬ 
σης Υ. Ε.337.500 δρχ. 

Β) Υπάλληλοι της κατηγορίας Δευτεροβάθμιας Εκπαί¬ 
δευσης Δ.Ε.352.500 δρχ. 

Γ) Υπάλληλοι της κατηγορίας Τεχνολογικής Εκπαίδευ¬ 
σης Τ. Ε.375.000 δρχ. 

Δ) Υπάλληλοι της κατηγορίας Πανεπιστημιακής Εκπ/ 
σης Π.Ε.390.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2001 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ.2/36655/0022 (2) 

Καθορισμός αποζημίωσης μελών, εισηγητή και γραμματέα 
Διοικητικού Συμβουλίου του Λαογραφικού και Εθνολο¬ 
γικού Μουσείου Μακεδονίας-Οράκης (Λ.Ε.Μ.Μ.-©.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξειςτου άρθρου 19του Ν.2470/1997 «Ανα- 


































11754 

μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (ΦΕΚ40/Α). 

2. Τις διατάξεις του άρθρου 27 του Ν.2081/1992 (ΦΕΚ 
154/Α). 

3. Το Ν.Δ.358/86 «Καθορισμός αρμοδιοτήτων του 
Υπουργείου Βόρειας Ελλάδας» (ΦΕΚ 158/Α). 

4. Το Π.Δ.92/87 «Οργανισμόςτου Υπουργείου Βόρειας 
Ελλάδας» (ΦΕΚ51/Α). 

5. Τη με αριθμό Υ704/88 απόφαση του Πρωθυπουργού 
«Μετονομασία του Υπουργείου Βόρειας Ελλάδας σε 
Υπουργείο Μακεδονίας-Θράκης» (ΦΕΚ575/Α). 

6. Το Ν.Δ.406/1970για την ίδρυση τουΛαογραφικού και 
Εθνολογικού Μουσείου Μακεδονίας (ΦΕΚ9/Α). 

7. Το Π.Δ.346/1993 για τη μετονομασία του Λαογραφι- 
κού και Εθνολογικού Μουσείου Μακεδονίας (Λ.Ε.Μ.Μ.), 
σε Λαογραφικό και Εθνολογικό Μουσείο Μακεδονίας- 
Θράκης (Λ.Ε.Μ.Μ.- Θ.) (ΦΕΚ 146/Α). 

8. Την με αριθμό 1039386/441/Α0006/21.4.2000 απόφα¬ 
ση του Πρωθυπουργού και του Υπουργού Οικονομικών, 
με την οποία ανατέθηκαν αρμοδιότητες του Υπουργού 
Οικονομικών, στους Υφυπουργούς Οικονομικών (ΦΕΚ 
571/Β). 

9. Την αριθμ.2/80345/0004/8.11.99 (ΦΕΚ 2040/β’) Κ.Υ.Α, 
περί μεταβίβασης εξουσίας υπογραφής στους Γενικούς 
Γραμματείς των Υπουργείων. 

10. Τη με αριθμό 590/14.12.2000 πράξη του Διοικητικού 
Συμβουλίου του Λ.Ε.Μ.Μ.-Θ. 

11. Το με αριθμό 327/7.5.2001 έγγραφοτου Λ.Ε.Μ.Μ.- Ο. 

12. Το γεγονός ότι με την απόφαση αυτή προκαλείται 
δαπάνη σε βάρος του προϋπολογισμού του Λ.Ε.Μ.Μ.- 0. 
ύψους 2.000.000 δρχ. περίπου ετησίως, η οποία βαρύνει 
τον ΚΑΕ 0264, όπου προβλέπεται σχετική πίστωση, απο¬ 
φασίζουμε: 

Τον καθορισμό της αποζημίωσης των μελών, εισηγητή 
και γραμματέα του Διοικητικού Συμβουλίου του Λαογρα- 
φικού και Εθνολογικού Μουσείου Μακεδονίας-Θράκης 
στο ποσό των 8.500 δρχ. ανά συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Μακεδονίας - Θράκης 
ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ ΛΥΣΑΡΙΔΗΣ 

-♦- 

Αριθ.2/30797/0022 (3) 

Καθορισμός αποζημίωσης της ομάδας εργασίας για την 
επιλογή, επεξεργασία και ανάπτυξη τομέων και δει¬ 
κτών του Ελληνικού Εκπαιδευτικού Συστήματος στο 
πλαίσιο της Ευρωπαϊκής Ένωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α)του άρθρου 2παρ.25του Ν.2621/1998 (ΦΕΚ 136Τ.Α’). 

β) του άρθρου 19του Ν.2470/1997 (ΦΕΚ40 Τ.Α’) «Ανα¬ 


μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

γ) Του άρθρου 29Ατου Ν. 1558/1985, όπως αυτό προ¬ 
στέθηκε με το άρθρο 27 του Ν.2081/1992 και αντικατα- 
στάθηκε με το άρθρο 1 του Ν.2469/1997. 

δ) του Ν.2362/95 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 247 
ΤΑ’). 

ε) του άρθρου 40του Ν.849/78 (Α232), όπωςτροποποι- 
ήθηκε με το άρθρο 8του Ν.2129/93 (Α57). 

2. Την αριθ. Φ.908/Η/2960/3.4.2001 Υπουργική απόφα¬ 
ση «Συγκρότηση ομάδας εργασίας», όπως τροποποιήθη¬ 
κε και ισχύει. 

3. Την αριθμ. 1039386/441/Α0006/2000 κοινή απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (ΦΕΚ 571 τ.Β’) 

4. Την αριθμ.2/74260/0004/15.10.99 Κ.Υ.Α. «Μεταβίβα¬ 
ση εξουσίας υπογραφής σύμφωνα με το άρθρο 7 παρ.1 
τουΝ. 1943/91». 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Κρατικού Προϋ¬ 
πολογισμού του ΥΠ.Ε.Π.Θ. ύψους δραχμών 920.000, που 
θα καλυφθεί από την πίστωση του ΚΑΕ 515 του Φ. 19-150, 
οικονομικού έτους 2001, αποφασίζουμε: 

Καθορίζουμε την αποζημίωση των μελών της ομάδας 
εργασίας που έχει συγκροτηθεί με την αριθμ.Φ.908/Η 
2960/3.4.2001 Υπουργική απόφαση, ως ακολούθως: 

Στον Συντονιστή και στα λοιπά μέλη 80.000 δραχμές 
ανά μήνα, και στον Γραμματέα 60.000 δραχμές ανά μήνα. 

Ειδικότερα στους δημόσιους λειτουργούς και υπαλλή¬ 
λους μέλη της ομάδας αυτής η παραπάνω αποζημίωση 
θα καταβάλλεται εφόσον συμμετέχουν στις συνεδριάσεις 
που πραγματοποιούνται εκτός ωραρίου εργασίας. 

Οι εργασίες της ομάδας αρχίζουν από 3.4.2001 και ολο¬ 
κληρώνονται μέσα σε δύο μήνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής 

Υπουργείου Οικονομικών Παιδείας &Θρησκευμάτων 
ΙΩΑΝΝΗΣ ΚΟΥΣΟΥΛΑΚΟΣ ΑΘ. ΤΣΟΥΡΟΠΛΗΣ 

-♦- 

Αριθ. 5833 οικ. (4) 

Συμπλήρωση της ΓΥ441/20.1.1998 (ΦΕΚτ. Β37/ 27.1.1998) 
Κοινής Υπουργικής Απόφασης. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ- 
ΠΟΛΙΤΙΣΜΟΥ- ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάζεις της παραγράφου 11 του άρθρου 9 του 
Ν. 2557/1997 (Α' 271) με τις οποίες αντικαταστάθηκαν οι 
διατάξεις της παραγράφου 9 του άρθρου 75 του Ν.2121/ 
1993 (Α' 25), οι οποίες με τη σειρά τους είχαν αντικατα- 
σταθεί από τις διατάξεις της παραγράφου 8 του άρθρου 
20 του Ν. 2196/1994 (Α' 41) ως προς τη λύση καιεκκαθά- 

ρισητου Οργανισμού Πολιτιστικής Πρωτεύουσαςτης Ευ¬ 
ρώπης «Θεσσαλονίκη 1997». 

2. Την υπ’ αριθμ. ΓΥ441/20.1.1998 (Β'37) απόφασή μας. 

3. Την υπάρχουσα κατάσταση του ΟΠΠΕΘ 97 ως προς 
τη διοίκηση, οργάνωση, τη λειτουργία του, το προσωπικό 
του, τα εμπράγματα και άλλα δικαιώματάτου επίτων ακι¬ 
νήτων, τις νόμιμες και συμβατικές του υποχρεώσεις καιτα 
νόμιμα και συμβατικά του δικαιώματα όπως διαμορφώθη¬ 
καν μέχρι τη δημοσίευση της υπ’ αριθμ. ΓΎ 441/20.1.1998 
(Β' 37) απόφασή μας. 

4. Την από 7.8.2000 γνωμοδότηση του Νομικού Συμ¬ 
βούλου του ΟΠΠΕΘ 97 Β. Αντωνόπουλου κατά την οποία 
το εκκαθαριστικό όργανο παύει να υπάρχει μετά τη λήξη 
της εκκαθάρισης και τη λογοδοσία της στο ανώτατο όρ¬ 
γανο. Ακόμα παύει λόγω παραίτησης και λόγω ανάκλη¬ 
σής του από το ανώτατο όργανο. Αν δεν συντρέχει ένας 
από τους παραπάνω λόγους, οι εκκαθαριστές διατηρούν 
την εξουσία τους και αν δεν προωθούν την εκκαθάριση 
έχουν ευθύνη έναντι του νομικού προσώπου. 

5. Το γεγονός ότι ανακύπτει ανάγκη συμπλήρωσης της 
ως άνω απόφασής μας για την διευκόλυνση ολοκλήρω¬ 
σης του έργου και της εκκαθάρισης του ΟΠΠΕΘ 97. 

6. Το Νόμο 1561 περί Ρυθμιστικού Σχεδίου και Προ¬ 
γράμματος Προστασίας Περιβάλλοντος της ευρύτερης 
περιοχής Θεσσαλονίκης καιλειτουργίαςτου Οργανισμού 
Θεσσαλονίκης και δεδομένου ότι το υπόψη έργο θεωρεί¬ 
ται ζωτικής σημασίας για τις ανάγκες της περιοχής. 

7. Τις ανάγκες ολοκλήρωσης του έργου του Δήμου Συ- 
κεών «Κέντρο Ανάπττυξης και μετάδοσης παραδοσιακών 
επαγγελμάτων» που ήταν ενταγμένο και χρηματοδοτήθη¬ 
κε από τον ΟΠΠΕΘ 97 με 300.000.000 δρχ. και που ο προ¬ 
ϋπολογισμός του θα φθάσει περίπου 1 δις δρχ. 

8. Εγκρίνουμε τη μεταφοράπιστώσεων70.000.000δρχ. 
για την υλοποίηση μέρους του υπ’ όψη έργου προς το Δή¬ 
μο Συκεών από τα υπόλοιπα του τεχνικού προγράμματος 
του ΟΠΠΕΘ 97 που δεν έχουν απορροφηθεί και που 
υπάρχουν στη διάθεσή του στην Τράπεζα της Ελλάδος. Η 
μεταφορά θα εκτελεσθεί με απόφαση του Εκκαθαριστή 
Δοίκησης και'Εργωντου ΟΠΠΕΘ 97. 

9. Τα υπόλοιπα απαιτούμενα χρήματα και μέχρι ύψους 
350 εκ. θα διατεθούν από ΟΡΣΘ με απόφαση του Υπουρ¬ 
γού ΠΕ.ΧΩ.ΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2001 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΠΟΛΙΤΙΣΜΟΥ 

ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ Ε. ΒΕΝΙΖΕΛΟΣ 

ΜΑΚΕΔΟΝΙΑΣ - ΘΡΑΚΗΣ 

Γ. ΠΑΣΧΑΛΙΔΗΣ 
-♦- 

Αριθ. 94868/2924 (5) 

Καθορισμός όρων και προϋποθέσεων σύναψης συμβάσε¬ 
ων, εκτέλεσης ειδικών εργασιών και προγραμμάτων : 
α) Προστασίας και διαχείρισης ειδών της άγριας πανί¬ 
δας και χλωρίδας και των βιοτόπων τους, β) Διαχείριση 
και εφαρμογή της Διεθνούς Σύμβασης ΘΙΤΕ5. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

α. Τις περιπτώσεις θ, ι, ια, ιβ, ιγ και ιδ της παραγράφου 4 


του άρθρου 265 του ν.δ. 86/69 (Α7) «περί Δασικού Κώδικα» 
όπως αυτή προστέθηκε με την περίπτωση δ της παραγρά¬ 
φου 6 του Ν.2637/1998 (200 Α) «Σύσταση Οργανισμού Πι¬ 
στοποίησης Λογαριασμών, Οργανισμού Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων, Οργανισμού Πιστοποίησης και Επίβλεψης Γε- 
ωργικών Προϊόντων, Γενικών Διευθύνσεων και Θέσεων 
Προσωπικού στο Υπουργείο Γεωργίας και Εταιρείας Αξιο¬ 
ποίησης Αγροτικής Γης Α.Ε. και άλλες διατάξεις». 

β. Του άρθρου 29 Ατού Ν.1558/1986 «Κυβέρνηση και Κυ¬ 
βερνητικά όργανα» (Α 137), όπως αυτό προστέθηκε με το άρ¬ 
θρο 27 του Ν.2081/1992 «Ρύθμιση του θεσμού των Επιμελη¬ 
τηρίων, τροποποίηση διατάξεων του Ν. 1712/1987 για τον εκ¬ 
συγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες δια¬ 
τάξεις» (Α 154) και τροποποιήθηκε με το άρθρο 1 παρ.2ατου 
Ν.2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α 38). 

γ. Το Β.Δ. 284/61 «Περίτροποποιήσεως καισυμπληρώ- 
σεως των περί Διοικήσεως Διαχειρίσεως και Λειτουργίας 
του Κεντρικού Ταμείου Γεωργίας Κτηνοτροφίας και Δα¬ 
σών, κειμένων διατάξεων». 

δ. Το Π.Δ. 352/91 (ΦΕΚ 124/Α/1991) «Σύσταση στο 
Υπουργείο Γ εωργίας Γ ενικής Γ ραμματείας Δασών και Φυ¬ 
σικού Περιβάλλοντος τροποποίησης διατάξεων του Π.Δ. 
402/1988 «Οργανισμός Υπουργείου Γεωργίας (Α 187)». 

ε. Το Π.Δ. 346/98 (ΦΕΚ 230/Α/12.10.1998) «Περί προ¬ 
σαρμογής της Ελληνικής Νομοθεσίας για τις δημόσιες 
συμβάσεις υπηρεσιών προς τις διατάξεις της οδηγίας 
92/50/ΕΘΚτου Συμβουλίου της 18ης Ιουλίου 1992». 

στ. Η 26554/1985 (112 Β) και κοινή Απόφαση Υπουργών 
Εθνικής Οικονομίας και Γεωργίας «Καθορισμοί των Ελληνι¬ 
κών διαχειριστικών αρχών για την εφαρμογή του κανονισμού 
3626/82 του Συμβουλίου των Ευρωπαϊκών κοινοτήτων». 

ζ. Ονόμος2055/1992 (Α 105) καιοικανονισμοι'338/1997, 
938/1997, 939/1997 της Ε. Ε. σχετικά με την εφαρμογή της 
Διεθνούς Σύμβασης ΘΙΤΕ3. 

η. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

1. Καθορίζουμε τους όρους και τις προϋποθέσεις σύνα¬ 
ψης Συμβάσεων Εκτέλεσης Ειδικών Εργασιών και Προ¬ 
γραμμάτων που αναφέρονται α) στην προστασία και δια¬ 
χείριση ειδών της άγριας χλωρίδας και πανίδας και των 
βιοτόπων τους β) στη διαχείριση και εφαρμογή της Διε¬ 
θνούς Σύμβασης ΘΙΤΕ5, μεταξύ του Υπουργού Γ εωργίας 
και τρίτων προσώπων που διαθέτουν επαρκείς εγγυήσεις 
και αποδεδειγμένη γνώση - εμπειρία και ενασχόληση με 
τα οικεία θέματα και συγκεκριμένα: 

α) Με την αναγνώριση και την καταγραφή των ειδών της 
άγριας πανίδας και χλωρίδας. 

β) Με τη λειτουργία και εφαρμογή της Διεθνούς Σύμβα¬ 
σης 0ΙΤΕ3. 

γ) Με την εκτέλεση προγραμμάτων διάσωσης, μεταφο¬ 
ράς, υποδοχής, φύλαξης και περίθαλψης ειδών της 
άγριας πανίδας. 

δ) Με την εκτέλεση εξειδικευμένων προγραμμάτων, έρ¬ 
γων και εργασιών, ενημέρωσης και ευαισθητοποίησης με 
κάθε μέσο των πολιτών σε θέματα που αφορούν τα είδη 
της άγριας πανίδας και αυτοφυούς χλωρίδας και των βιο¬ 
τόπων τους και την προστασία τους. 

ε) Με την υλοποίηση προγραμμάτων μακροχρόνιας πα¬ 
ρακολούθησης της άγριας πανίδας (δακτυλιώσεις, μέσο- 

χειμωνιάτικες καταμετρήσεις υδροβίων πουλιών, μετρή¬ 
σεις πληθυσμών σπάνιων ειδών κ.α.). 

στ) Με την καταγραφή και συντήρηση νεκρών ειδών ή 
δειγμάτων της άγριας πανίδας και χλωρίδας. 

2. Ως τρίτα πρόσωπα που υπογράφουν συμβάσεις με 
τον Υπουργό Γεωργίας θεωρούνται το ΕΘΙΑΓΕ, τα Ανώ¬ 
τατα Εκπαιδευτικά Ιδρύματα (ΑΕΙ), τα Τεχνολογικά Ιδρύ¬ 
ματα (ΤΕΙ), τα ερευνητικά κέντρα Δημοσίου ή Ιδιωτικού 
Δικαίου, μη κυβερνητικές Περιβαλλοντικές Οργανώσεις 
και ειδικοί επιστήμονες που διαθέτουν αποδεδειγμένη 
επιστημονική εμπειρία και ενασχόληση στα θέματα της 
παραγράφου 1 της παρούσας απόφασης. 

3. Ανά έτος ο Γενικός Διευθυντής Ανάπτυξης και Προ¬ 
στασίας Δασών και Φυσικού Περιβάλλοντος μετά από ει¬ 
σήγηση της Δ/νσης Αισθητικών Δασών Δρυμών και Θή¬ 
ρας και κατά περίπτωση της Διαχειριστικής Αρχής 0ΙΤΕ3, 
με απόφασή του συντάσσει πίνακα με τις εν γένει εργα¬ 
σίες έργα, μελέτες και άλλα που απαιτούνται να εκτελε- 
σθούν και εκπονηθούν σχετικά με τα θέματα της παρα¬ 
γράφου 1. 

Σε περιπτώσεις εκτάκτων και επειγόντων αναγκών εκτέ¬ 
λεσης διαφόρων εργασιών, είναι δυνατή η έκδοση ειδικής 
απόφασης για το συγκεκριμένο θέμα. 

4. Με την επιφύλαξη των διατάξεων του Π.Δ. 346/1998 
(ΦΕΚ 230/Α/1998), η απόφαση της παραγράφου 3 της πα- 
ρούσης, δημοσιεύεται σε δύο ημερήσιες εφημερίδες των 
Αθηνών και καλούνται οι ενδιαφερόμενοι φορείς και τρίτα 
πρόσωπα, της παραγράφου 2, να υποβάλλουν στη Δ/νση 
Αισθητικών Δασών, Δρυμών και Θήρας προτάσεις για τις 
σχετικές εργασίες του πίνακα της παρ.3 της απόφασης 
που προτίθενται να εκτελέσουν. Κάθε ένας από τους φο¬ 
ρείς και τρίτα πρόσωπα δύναται να υποβάλλει σχετική 
πρόταση, είτε αυτοτελώς, είτε συμπράττοντας με άλλον 
ή άλλους φορείς της παραγράφου 2. Οι υποβαλλόμενες 
προτάσεις θα πρέπει να αναφέρουν αναλυτικά και κατά 
περίπτωση, τη λεπτομερή περιγραφή των εργασιών στο 
πλαίσιο των προδιαγραφών που τίθενται στην απόφαση 
της παρ.3, το χρονοδιάγραμμα υλοποίησής τους κατά πε¬ 
ρίπτωση ανάλογα με το είδος των εργασιών και όπου 
απαιτείται λεπτομερή περιγραφή της μεθοδολογίας εκτέ¬ 
λεσης του έργου, επιστημονικό υπεύθυνο, την ερευνητι¬ 
κή ομάδα καθώς και βιογραφικά σημειώματα των ειδικών 
στα οποία θα αναφέρονται αναλυτικά οι σπουδές αυτών, 
η επαγγελματική και επιστημονική εμπειρία, η συμμετοχή 
σε εκτέλεση-σύνταξη συναφών εργασιών, η μελέτη προ¬ 
γραμμάτων, οι δημοσιεύσεις-μελέτες καθώς και κάθε άλ¬ 
λη πρόσθετη λεπτομέρεια ή πληροφορία, τις οποίες ο φο¬ 
ρέας κρίνει απαραίτητες προκειμένου να τεκμηριώνεται 
πληρέστερα η εμπειρία, η ενασχόληση και οι ικανότητές 
του με τα υπό εκτέλεση θέματα. 

5. Ο Γενικός Διευθυντής Ανάπτυξης και Προστασίας 
Δασών και Φυσικού Περιβάλλοντος ορίζει με απόφασή 
του την κατά νόμο προσήκουσα επιτροπή αξιολόγησης. 
Μέλη της επιτροπής ορίζονται υπάλληλοι της Δ/νσης Αι¬ 
σθητικών Δασών, Δρυμών και Θήρας και κατά περίπτωση 
της Διαχειριστικής Αρχής ΘΙΤΕ3. Η επιτροπή αφού μελε¬ 
τήσει τις προτάσεις που έχουν υποβληθεί κατά εργασία 
σε σχέση τόσο με την πληρότητά τους στα αναφερόμενα 
της παρ.3 της παρούσης, όσο και από οικονομική άποψη, 
συντάσσει αιτιολογημένο πρακτικό αξιολόγησης. 

6. Ο Γενικός Δ/ντης Ανάπτυξης και Προστασίας Δασών 
και Φυσικού Περιβάλλοντος με βάση το πρακτικό αξιολό¬ 
γησης, την προτεραιότητα των θεμάτων και τις διαθέσι¬ 


μες περιπτώσεις, εισηγείται την υπογραφή σύμβασης 
από τον Υπουργό Γεωργίας και τα τρίτα πρόσωπα της πα¬ 
ραγράφου 2 της παρούσας, οι οποίοι πλέον αναφέρονται 
ως ανάδοχοι, με την οποία ανατίθεται η εκτέλεση του έρ¬ 
γου καθώς και την υπογραφή απόφασης για την χρημα¬ 
τοδότηση του έργου. 

7. Υπόδειγμα της Σύμβασης παρατίθεται στην παρούσα 
ως «ΠΑΡΑΡΤΗΜΑ» και αποτελεί αναπόσπαστο μέρος της 
και στο οποίο αναφέρονται οι όροι εκτέλεσης του έργου, 
οι υποχρεώσεις του αναδόχου και της υπηρεσίας, ο υπεύ¬ 
θυνος συντονιστής - μόνιμος υπάλληλος ΠΕ - ΤΕ της 
Δ/νσης Αισθητικών Δασών, Δρυμών και Θήρας και κατά 
περίπτωση της Διαχειριστικής Αρχής ΘΙΤΕ3, οι οικονομι¬ 
κοί όροι, η διάρκεια εκτέλεσης καθώς και όλες οι λεπτο¬ 
μέρειες για την παρακολούθηση και ολοκλήρωσή του και 
τους όρους παραλαβής. 

ΠΑΡΑΡΤΗΜΑ 
ΥΠΟΔΕΙΓΜΑ ΣΥΜΒΑΣΗΣ 

Όροι Ανάθεσης - Χρηματοδότησης από το Υπουργείο 
Γ εωργίας, Έργων και Εργασιών με Θέμα : 


Άρθρο 1ο: 

Ανάδοχοςτου Έργου. 


Ο ανάδοχος του έργου αναλαμβάνει την εκτέλεση του 
έργου και έχει την ευθύνη για την εκτέλεσή του απέναντι 
στο Δημόσιο, συμβάλλεται στις συμβάσεις για την πρό¬ 
σληψη προσωπικού, αγορά υλικών κλπ. και πραγματοποι¬ 
εί κάθε άλλη σύμβαση που είναι αναγκαία για την εκτέλε¬ 
ση του έργου σύμφωνα με την πρότασή του η οποία επι¬ 
συνάπτεται ως παράρτημα στην παρούσα. Κάθε αλλαγή 
της πρότασης θα γίνεται μόνο με σύμφωνη γνώμη της 
Δ/νσης Αισθητικών Δασών, Δρυμών και Θήρας και της, 
κατά περίπτωση, Διαχειριστικής Αρχής ΘΙΤΕ3. 

Άρθρο 2ο : (Κατά περίπτωση) 

Ομάδα ειδικών επιστημόνων. 

Είναι το σύνολο των φυσικών προσώπων που μετέχουν 
στην εκτέλεση του έργου, καλύπτοντας τις ειδικότητες 
που απαιτούνται για τον σκοπό αυτό και προσλαμβάνο¬ 
νται από τον ανάδοχο μετά από επιλογή του. 

Άρθρο 3ο: 

Συντονιστής του έργου. 

Συντονιστής του έργου θα είναι. 

Υπάλληλος της Δ/νσης Αισθητικών Δασών, Δρυμών και 
Θήρας (της Διαχειριστικής Αρχής ΘΙΤΕ3 κατά περίπτω¬ 
ση) με αναπληρωτή. 

Ο συντονιστής του έργου: 

• Καθορίζει σε συνεργασία με τον υπεύθυνο του φορέα 
τις λεπτομέρειες εκτέλεσης του έργου, καθώς και τις επι- 
μέρους προτεραιότητες των σχετικών ενεργειών. 

• Έχει το δικαίωμα να ενεργεί τον έλεγχο της χρησιμο¬ 
ποίησης και διαχείρισης των κονδυλίωντου έργου σε όλα 
τα στάδια της εκτέλεσης χωρίς ειδικούς περιορισμούς ως 
προς τον τρόπο και χρόνο ελέγχου. 

• Παρακολουθεί την εκτέλεση του έργου μέσα από εκ¬ 
θέσεις προόδου που υποβάλλονται από τον φορέα, τα- 

κτικές ή όποτε ζητηθούν, είτε με απ’ ευθείας συνεργασία 
ή με κάθε πρόσφορο τρόπο που θα επιλέξει. 

Άρθρο 4ο: 

Οικονομική Διαχείριση του Έργου. 

Τρόπος πληρωμής ανάλυση δαπανών. 

• Το Υπουργείο Γεωργίας καλύπτει μόνο εκείνες τις δα¬ 
πάνες που προβλέπονται στην παρούσα απόφαση ανάθε¬ 
ση του έργου. 

• Το ποσό του προϋπολογισμού εκτέλεσης του έργου 

είναι. 

και θα καλυφθεί από το Υπουργείο Γεωργίας, Κ.Τ.Γ.Κ. & 
Δασών (κεφάλαιο Θήρας Κ.Α. 0879). 

• Το ποσό των.θα κατατεθεί μετά την 

εκτέλεση και παραλαβή του έργου ή σε δόσεις ως εξής: 

Από πιστώσεις του έτους. 

Από πιστώσεις του έτους. 

Στο λογαριασμό .στην 

τράπεζα. 

Υπόλογο φορέα. 

• Ανάλυση Δαπανών 

1. Προσωπικό. 

2. Αναλώσιμα Υλικά. 

3. Άλλα Υλικά. 

4. Λοιπά υλικά (Μετά το πέρας θα περιέλθουν στην κυ¬ 
ριότητα του Υπουργείου Γεωργίας). 

5. Διάφορα έξοδα. 

6. Απρόβλεπτα. 

Γενικό Σύνολο. 

Άρθρο 5ο: 

Διάρκεια εκτέλεσης και παρακολούθησης του έργου: 

• Αντικείμενο του έργου είναι: (κατηγορία της παρα¬ 
γράφου 1 της παρούσης) . 


• Η διάρκεια του έργου προβλέπεται να ολοκληρωθεί 

σε.από την ημέρα έναρξής του. 

• Το προσφερόμενο έργο από τον ανάδοχο άρχεται 

.και λήγει. 

• Κατά περίπτωση, ημέρα έναρξης του έργου λαμβά- 
νεται η ημερομηνία κατάθεσης των χρη μάτων της 1 ης δό- 
σης. 

• Η παρακολούθηση του προγράμματος θα γίνει σύμ¬ 
φωνα με το άρθρο 3 της παρούσης από τον συντονιστή. 

Άρθρο 6ο: 

Τελική Έκθεση - Οικονομικός απολογισμός. 

Μετά την ολοκλήρωση του έργου ο ανάδοχος θα υπο¬ 
βάλλει την ανατεθείσα εργασία της παραγράφου 1 της 
παρούσης. Κατά περίπτωση ο ανάδοχος θα υποβάλλει 
έκθεση που θα περιέχει τον απολογισμό του έργου όπου 
σ’ αυτή θα αναφέρονται: 

• Ο βαθμός επιτυχίας του έργου ή του προγράμματος. 

• Οι ενέργειες και εργασίες που έγιναν. 

• Τα προβλήματα που εντοπίσθηκαν. 

• Τα αποτελέσματα που προέκυψαν. 

• Τυχόν επιστημονικές εργασίες που εκπονήθηκαν, πο¬ 
ρίσματα και άλλα σχετικά με το αντικείμενο. Μαζί με την 
έκθεση θα υποβληθεί και ο οικονομικός απολογισμός που 
θα αναλύει τις κατηγορίες δαπανών που πραγματοποιή¬ 
θηκαν. Η οριστική παραλαβή του έργου γίνεται μετά την 
υποβολή της εν λόγω έκθεσης κατά την κρίση της Δ/νσης 
Αισθητικών Δασών Δρυμών και Θήρας μετά από εισήγη¬ 


ση του Συντονιστή. Σε περίπτωση που ορισμένες κατηγο¬ 
ρίες δαπανών που προβλέφθηκαν στον προϋπολογισμό 
δεν πραγματοποιήθηκαν, ο ανάδοχος επισυνάπτει επεξη¬ 
γηματικό σημείωμα. Αν κατά την παράδοση του έργου, 
των εργασιών ή του προγράμματος, διαπιστωθεί ότι αυτό 
απέχει σημαντικά του αντικειμένου, το Υπουργείο Γεωρ¬ 
γίας δικαιούται να ζητήσει την επιστροφή όλων ή μέρος 
των πιστώσεων που διετέθησαν κατά την διάρκεια της 
εκτέλεσης του έργου. 

Άρθρο 7ο: 

Παράταση του χρόνου εκτέλεσης. 

Ο ανάδοχος με την παρούσα δύναται να ζητήσει κάθε 
αναγκαία παράταση της διάρκειας εκτέλεσης του έργου. 
Η παράταση χορηγείται με απόφαση του Υπουργείου Γε¬ 
ωργίας. Η αίτηση για παράταση πρέπει να αιτιολογηθεί 
και να υποβληθεί τουλάχιστον δύο μήνες πριν την κανονι¬ 
κή λήξη του έργου. 

Άρθρο 8ο: 

Κυριότητα έργων - εργασιών - πορισμάτων - 
αποτελεσμάτων. 

Τα μερικά ή ολικά έργα - εργασίες - πορίσματα και απο¬ 
τελέσματα εργασιών ανήκουν στην κυριότητα του δημο¬ 
σίου. 

Προκειμένου το προίον των έργων και εργασιών να δια¬ 
δοθούν με οποιοδήποτετρόπο από τον ανάδοχο, απαιτεί¬ 
ται έγγραφη έγκριση του Υπουργείου Γ εωργίας. 

Δημοσιεύσεις σε επιστημονικά ή άλλα περιοδικά γίνο¬ 
νται μετά από γραπτή έγκριση του Υπουργείου Γ εωργίας 
και σ’ αυτή θα μνημονεύεται ότι το Υπουργείο Γεωργίας 
χρηματοδοτείτο έργο. 

Άρθρο 9ο: 

Ο ανάδοχος απαλλάσσειτο Υπουργείο Γ εωργίας και γε¬ 
νικά το δημόσιο από κάθε ευθύνη, εκτός από εκείνες που 
αναγράφονται στην παρούσα. Κάθε δαπάνη ή αμοιβή που 
σχετίζεται άμεσα με το έργο και αφορά, είτε τον ανάδοχο, 
είτε οποιοδήποτε τρίτο συμπεριλαμβανομένων των ει¬ 
σφορών σε ασφαλιστικά ταμεία, ασφάλισης έναντι ατυ¬ 
χημάτων, υποχρεώσεων έναντι τρίτων κατά την εκτέλεση 
του προγράμματος ή εξ αφορμής του, βαρύνουν απο¬ 
κλειστικά τον ανάδοχο. 

Άρθρο 10ο: 

Σε περίπτωση παράβασης οποιουδήποτε όρου της πα¬ 
ρούσης σύμβασης, καλείται με έγγραφο του Γενικού 
Δ/ντού Ανάπτυξης και Προστασίας Δασών και Φ.Π. ο 
ανάδοχος να δώσει εξηγήσεις μέσα σε δέκα ημέρες από 
τη λήψη του εγγράφου αυτού που του επιδίδεται με από¬ 
δειξη. 

Αν ο ανάδοχος δεν παράσχει εξηγήσεις (εντός της προ¬ 
θεσμίας ) ή αυτές δεν κριθούν ικανοποιητικές , τότε κη¬ 
ρύσσεται έκπτωτος με απόφαση του Γενικού Δ/ντή Δα¬ 
σών Ανάπτυξης και Προστασίας Δασών και Φ.Π. 

Σε περίπτωση που κηρυχθεί έκπτωτος, οι αξιώσεις του 
Υπ. Γεωργίας για τα καταβληθέντα ποσά, εισπράττονται 
κατά τις περί εισπράξεων δημοσίων εσόδων διατάξεις. 

Οι υπογράφοντες την παρούσα σύμβαση συναποδέχο- 
νται πλήρως τα αναφερόμενα σε αυτή. 

Στο παραπάνω υπόδειγμα σύμβασης είναι δυνατόν να 

προστίθενται επιπλέον όροι που απαιτούνται λόγω της 
φύσεως ή της ιδιαιτερότητας του κάθε έργου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 2001 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 

Αριθ. 4887 (6) 

Ορισμός εισηγητών για μελέτη και εισήγηση θεμάτων αρ¬ 
μοδιότητας Γενικού Γραμματέα που μεταβιβάστηκαν 
στην Περιφέρεια με το Ν. 2910/2001. β)Παροχή εξου¬ 
σιοδότησης υπογραφής στο Γενικό Διευθυντή και 
τους Προϊσταμένους των Υπηρεσιών για την άσκηση 
των παραπάνω αρμοδιοτήτων. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΔΑΣ 

Έχοντας υπόψη: 

1. Τις διατάξεις του Ν.2910/2001 «Είσοδος και παραμο¬ 
νή αλλοδαπών στην Ελληνική Επικράτεια. Κτήση της ελ¬ 
ληνικής ιθαγένειας με πολιτογράφηση και άλλες διατά¬ 
ξεις». 

2. Την αριθ. Φ.94345/14612/8/3.5.2001 εγκύκλιο του 
ΥΠ.ΕΣ.Δ.Δ.Α. 

3. Τις διατάξεις του άρθρου 1 (παρ.2, εδ.10) του 
Ν.2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

4. Τις διατάξεις του Ν. 1622/86 «Τοπική Αυτοδιοίκηση - 
Περιφερειακή Ανάπτυξη - Δημοκρατικός Προγραμματι¬ 
σμός». 

5. Τις υφιστάμενες υπηρεσιακές συνθήκες και την ανά¬ 
γκη παροχής εξουσιοδότησης υπογραφής για την αποτε¬ 
λεσματικότερη άσκηση των αρμοδιοτήτων της Περιφέ¬ 
ρειας σε θέματα αλλοδαπών και μετανάστευσης, με σκο¬ 
πό την ταχύτερη διεκπεραίωση των υποθέσεων και την 
αμεσότερη εξυπηρέτηση των πολιτών, αποφασίζουμε: 

Ορίζουμε όπως οι μεταβιβασθείσες στο Γενικό Γραμ¬ 
ματέα της Περιφέρειας με τις διατάξεις του Ν. 2910/2001 
αρμοδιότητες ασκούνται, όσον αφορά τη μελέτη και ει¬ 
σήγηση θεμάτων κατά περίπτωση, από τις παρακάτω 
Υπηρεσίες της αρμοδιότητάς μας και εκχωρούμε το δι¬ 
καίωμα υπογραφής όσων δεν θα ασκούνται από εμάς, ως 
εξής: 

Α' ΘΕΜΑΤΑ ΑΛΛΟΔΑΠΩΝ ΚΑΙ ΜΕΤΑΝΑΣΤΕΥΣΗΣ 

1. ΑΣΚΟΥΜΕΝΕΣ ΑΡΜΟΔΙΟΤΗΤΕΣ ΑΠΟ ΤΟ ΓΕΝΙΚΟ 
ΓΡΑΜΜΑΤΕΑ ΤΗΣ ΠΕΡΙΦΕΡΕΙΑΣ: 

1. Η εξέταση της αίτησης του αλλοδαπού σ’ ένα μήνα 
από την περιέλευσή της στην αρμόδια Διεύθυνση και κλή¬ 
ση σε συνέντευξη ενώπιον της Επιτροπής Μετανάστευ¬ 
σης. 

2. Η έκδοση απόφασης για χορήγηση και ανανέωση της 
άδειας παραμονής αλλοδαπών. 

3. Η έκδοση απόφασης για τη συγκρότηση της Επιτρο¬ 
πής Μετανάστευσης στην αρμόδια Διεύθυνση. 

4. Η έκδοση απόφασης για την ανάκληση της άδειας πα¬ 
ραμονής. 

5. Η έκδοση απόφασης επί της προσφυγής του υπό δι¬ 
οικητική απέλαση αλλοδαπού, εντός τριών (3) ημερών 
από την άσκηση της προσφυγής. 


6. Η έκδοση απόφασης για την προσωρινή αναστολή 
της απέλασης, αυτεπαγγέλτως, για λόγους ανθρωπιστι¬ 
κούς, ανωτέρας βίας ,ή δημοσίου συμφέροντος. 

7. Η έκδοση απόφασης για χορήγηση άδειας παραμο¬ 
νής του αλλοδαπού που τελεί υπό απέλαση και καταγγέλ¬ 
λει πράξεις προαγωγής σε πορνεία, για όσο χρόνο διαρ- 
κεί η αναστολή της απέλασης. 

8. Η έκδοση απόφασης α) για προσωρινή παραμονή του 
υπό απέλαση αλλοδαπού στη χώρα , λόγω κωλυμάτων 
απέλασης και β) για την παράλληλη επιβολή περιοριστι¬ 
κών όρων. 

9. Η έκδοση απόφασης για ίδρυση ειδικών χώρων κρά¬ 
τησης των υπό απέλαση αλλοδαπών, μέχρις ότου ολο¬ 
κληρωθούν οι διαδικασίες απέλασης. 

10. Η έκδοση απόφασης α) για επιβολή προστίμου ενός 
εκατομμυρίου έως πέντε εκατομμυρίων δραχμών στα 
άτομα που αρνούνται να μεταφέρουν τους αλλοδαπούς 
,που έχουν εγγράφει στον κατάλογο των ανεπιθύμητων, 
στη χώρα προέλευσής τους ή σε τρίτη χώρα και β) για τη 
φύλαξη των χρησιμοποιηθέντων μεταφορικών μέσων και 
την απόδοσή τους μετά την εκπλήρωση συγκεκριμένων 
υποχρεώσεων και την παράλληλη επιβολή προστίμου. 

11. Η έκδοση απόφασης για επιβολή χρηματικού προ¬ 
στίμου από ένα έως πέντε εκατομμύρια στους εργοδότες 
α) που απασχολούν αλλοδαπούς χωρίς άδεια παραμονής 
και β) δεν ενημερώνουν τις αρμόδιες Υπηρεσίες για κάθε 
πρόσληψη και μεταβολή στο καθεστώς εργασίας του αλ¬ 
λοδαπού. 

12. Η έκδοση απόφασης διαταγής κλεισίματος του κα¬ 
ταστήματος ή της επιχείρησης που απασχολεί αλλοδαπό 
που στερείται άδειας παραμονής. 

13. Η έκδοση απόφασης για αφαίρεση της άδειας λει¬ 
τουργίας του καταστήματος ή της επιχείρησης, λόγω 
προαγωγής των αλλοδαπών στην πορνεία. 

14. Η έκδοση απόφασης για την επιβολή χρηματικού 
προστίμου από πεντακόσιες έως ένα εκατομμύριο δραχ¬ 
μές α) σε όσους εκμισθώνουν ακίνητα σε αλλοδαπούς 
που δεν έχουν διαβατήριο ή άλλο ταξιδιωτικό έγγραφο ή 
θεώρηση εισόδου ή άδεια παραμονής και β) στους διευ¬ 
θυντές ξενοδοχείων, παραθεριστικών κέντρων, κλινικών 
και θεραπευτηρίων που δεν ενημερώνουντην αστυνομική 
υπηρεσία ή την Υπηρεσία αλλοδαπών και Μετανάστευ¬ 
σης για την άφιξη και αναχώρηση αλλοδαπών που φιλο¬ 
ξενούν. 

15. Η έκδοση απόφασης για την επιβολή προστίμου στις 
ναυτιλιακές εταιρείες ή ταξιδιωτικά γραφεία που μεταφέ¬ 
ρουν παράνομους αλλοδαπούς. 

2. ΜΕΤΑΒΙΒΑΣΗ ΔΙΚΑΙΩΜΑΤΟΣ ΥΠΟΓΡΑΦΗΣ: 

α) Στο Γ ενικό Διευθυντή της Περιφέρειας: 

1. Η έκδοση απόφασης για την ανάκληση της άδειας πα¬ 
ραμονής. 

2. Η έκδοση απόφασης α) για επιβολή προστίμου ενός 
εκατομμυρίου έως πέντε εκατομμυρίων δραχμών στα 
άτομα που αρνούνται να μεταφέρουν τους αλλοδαπούς 
,που έχουν εγγράφει στον κατάλογο των ανεπιθύμητων, 
στη χώρα προέλευσής τους ή σε τρίτη χώρα και β) για τη 
φύλαξη των χρησιμοποιηθέντων μεταφορικών μέσων και 
την απόδοσή τους μετά την εκπλήρωση συγκεκριμένων 
υποχρεώσεων και την παράλληλη επιβολή προστίμου. 

3. Η έκδοση απόφασης για επιβολή χρηματικού προστί¬ 
μου από ένα έως πέντε εκατομμύρια στους εργοδότες α) 
που απασχολούν αλλοδαπούς χωρίς άδεια παραμονής 
και β) δεν ενημερώνουν τις αρμόδιες Υπηρεσίες για κάθε 

πρόσληψη και μεταβολή στο καθεστώς εργασίας του αλ¬ 
λοδαπού. 

4. Η έκδοση απόφασης για την επιβολή χρηματικού προ¬ 
στίμου από πεντακόσιες έως ένα εκατομμύριο δραχμές α) 
σε όσους εκμισθώνουν ακίνητα σε αλλοδαπούς που δεν 
έχουν διαβατήριο ή άλλο ταξιδιωτικό έγγραφο ή θεώρηση 
εισόδου ή άδεια παραμονής και β) στους διευθυντές ξενο¬ 
δοχείων, παραθεριστικών κέντρων, κλινικών και θεραπευ¬ 
τηρίων που δεν ενημερώνουν την αστυνομική υπηρεσία ή 
την υπηρεσία αλλοδαπών και μετανάστευσης για την άφι¬ 
ξη και αναχώρηση αλλοδαπών που φιλοξενούν. 

5. Η έκδοση απόφασης για την επιβολή προστίμου στις 
ναυτιλιακές εταιρείες ή ταξιδιωτικά γραφεία που μεταφέ¬ 
ρουν παράνομους αλλοδαπούς. 

β) Στον Προϊστάμενο της Δ/νσης Αυτοδιοίκησης και 
Αποκέντρωσης και τους ΠροϊσταμένουςτωνΔ/νσεων Το¬ 
πικής Αυτοδιοίκησης και Διοίκησης: 

1. Η εξέταση της αίτησης του αλλοδαπού σ’ ένα μήνα 
από την περιέλευσή της στην αρμόδια Διεύθυνση και κλή¬ 
ση σε συνέντευξη ενώπιον της Επιτροπής Μετανάστευ¬ 
σης. 

2. Η έκδοση απόφασης για χορήγηση και ανανέωση της 
άδειας παραμονής αλλοδαπών. 

Β' ΘΕΜΑΤΑ ΠΟΛΙΤΟΓΡΑΦΗΣΗΣ ΚΑΙ ΙΘΑΓΕΝΕΙΑΣ 

1) ΑΣΚΟΥΜΕΝΕΣ ΑΡΜΟΔΙΟΤΗΤΕΣ ΑΠΟ ΤΟ ΓΕΝΙΚΟ 
ΓΡΑΜΜΑΤΕΑ ΤΗΣ ΠΕΡΙΦΕΡΕΙΑΣ: 

1. Η εξέταση της πληρότητας των δικαιολογητικών και 
της αίτησης του προς πολιτογράφηση αλλοδαπού. 

2. Η απόρριψη της εν λόγω αίτησης , εφόσον δεν πλη- 
ρούνται οι προϋποθέσεις που προβλέπει ο Νόμος (άρθρο 
60 του εν λόγω νόμου). 


3. Η διαβίβαση του φακέλου της υπόθεσης στο 
ΥΠ.ΕΣ.Δ.Δ.&Α. 

4. Η ορκωμοσία του πολιτογραφηθέντος. 

5. Ο έλεγχος των προϋποθέσεων για την κτήση της ελ¬ 
ληνικής ιθαγένειας και η έκδοση της διαπιστωτικής πρά¬ 
ξης για την κτήση της ιθαγένειας. 

1) ΜΕΤΑΒΙΒΑΣΗ ΔΙΚΑΙΩΜΑΤΟΣ ΥΠΟΓΡΑΦΗΣ: 

α) Στο Γενικό Διευθυντή της Περιφέρειας: 

1. Η ορκωμοσία του πολιτογραφηθέντος. 

2. Ο έλεγχος των προϋποθέσεων για την κτήση της ελ¬ 
ληνικής ιθαγένειας και η έκδοση της διαπιστωτικής πρά¬ 
ξης για την κτήση της ιθαγένειας. 

Β) Στον Προϊστάμενο της Δ/νσης Διοίκησης: 

1. Η εξέταση της πληρότητας των δικαιολογητικών και 
της αίτησης του προς πολιτογράφηση αλλοδαπού. 

2. Η απόρριψη της εν λόγω αίτησης, εφόσον δεν πλη- 
ρούνται οι προϋποθέσεις που προβλέπει ο Νόμος (άρθρο 
60, του εν λόγω Νόμου). 

3. Η διαβίβαση του φακέλου της υπόθεσης στο 
ΥΠ.ΕΣ.Δ.Δ.& Α. 

Από τις διατάξειςτης απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Κατά τα λοιπά, εξακολουθούν να ισχύουν οι αριθμ. 
186/30.6.98, 241/18.8.98, 283/ 1.9.98, 301/ 15.9.98 & 
1204/24.2.99 αποφάσεις μας, που αφορούν εκχώρηση δι¬ 
καιώματος υπογραφής. 

Η παρούσα να δημοσιευθεί στη Εφημερίδα της Κυβερ- 
νήσεως. 

Πάτρα, 21 Ιουνίου 2001 
Ο Γενικός Γραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θ ΐ. 0 Γ 

β-ΠΊδίΙ: ννθΟηΐΗδίΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτιβΙ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























